
	1.
	Informatīvais ziņojums
Informatīvais ziņojums
	Iebildums
Informatīvajā ziņojumā minēts, ka atsevišķām sabiedriskā transporta plānošanas un digitalizācijas vajadzībām ir pārdalīts Eiropas Savienības (turpmāk - ES) fondu finansējums, nodrošinot investīcijas divos no kopumā pieciem minētajiem blokiem, savukārt, atbilstoši Ministru komitejas Eiropas Savienības fondu jautājumos 28.11.2025. sēdes laikā Satiksmes ministrijas sniegtajam priekšlikumam finansējums, kas tika pārdalīts, pirmšķietami paredzēts arī pārējo trīs bloku pasākumu īstenošanai.
Lūdzam informācijas izsekojamības nolūkos informatīvajā ziņojumā detālāk norādīt, cik un kādām aktivitātēm plānots novirzīt ES Kohēzijas politikas programmas 2021.-2027.gadam ietvaros pārdalīto finansējumu.
Piedāvātā redakcija
-
	Elīna Puriņa (FM)

	2.
	Informatīvais ziņojums
Informatīvais ziņojums
	Iebildums
Lūdzam ziņojuma sadaļā “Sabiedriskā transporta pakalpojuma izdevumi” norādīt detalizētu informāciju par izmaksu pieaugumu skaidrojumiem attiecīgajām izmaksu kategorijām sabiedriskā transporta pakalpojuma nodrošināšanā nevis sniegt vispārinātas frāzes par atalgojuma, remonta, degvielas vai citu izmaksu pieaugumiem. Vienlaikus vēršam uzmanību, ka ziņojumā tiek sniegta informācija, ka Sabiedriskā transporta padome 2025. gada 4. septembrī pieņēma lēmumu Nr. 3 (prot. Nr. 14, 3.§) par maršrutu tīkla apjoma prognozi 2026. gadam, kas atbilda pieejamajam valsts budžeta ietvaram, savukārt 2025. gada 19. decembrī ir pieņēmusi lēmumu atlikt 2025. gada 4. septembra lēmumu Nr. 3 par maršruta tīkla prognozi 2026. gadam, ja ir pieejami papildu finanšu līdzekļi, tādējādi sabiedriskā transporta pārvadājumu apjomu saglabājot esošajā (2025. gada maršrutu tīkla) apjomā, kas liecina, ka papildu nepieciešamais finansējums būtu sasaistāms ar maršruta tīkla atjaunošanu 2025.gada līmenī nevis izmaksu pieaugumiem. Attiecīgi lūdzam pārskatīt, skaidrot, precizēt.
Piedāvātā redakcija
-
	Dace Hildebrante (FM) (Guna Federe (FM) vietā)

	3.
	Informatīvais ziņojums
Informatīvais ziņojums
	Iebildums
Ievērojot, ka ziņojums ir par finansējumu sabiedriskā transporta pakalpojuma sniegšanai, lūdzam precizēt ziņojuma 1. tabulā sniegto informāciju un norādīt ne tikai informāciju par zaudējumiem reģionālās nozīmes pārvadājumiem ar autobusiem, bet arī zaudējumiem reģionālās nozīmes pārvadājumiem ar vilcieniem, kā arī par zaudējumiem, kas tiek kompensēti valstspilsētām maršrutos, kuriem vairāk nekā 30 % no kopējā maršruta garuma ir ārpus pilsētas administratīvās teritorijas, lai sniegtu pilnu informāciju par sabiedriskā transporta pakalpojuma sniegšanas izmaksām nevis selektīvi tikai par pārvadājumiem ar autobusiem.
Piedāvātā redakcija
-
	Dace Hildebrante (FM) (Guna Federe (FM) vietā)

	4.
	Informatīvais ziņojums
Informatīvais ziņojums
	Iebildums
Ievērojot ziņojumā sniegto informāciju, ka netiek veikta maršruta tīkla samazināšana un tas tiek saglabāts 2025.gadam paredzētajā apmērā, tad secināms, ka papildu finansējuma nepieciešamība būs aktuāla arī 2027. gadam un turpmāk, attiecīgi lūdzam ziņojumu papildināt ar informāciju, kā to plānots risināt. Vēršam uzmanību, ka valsts budžeta ieņēmumi un izdevumi 2026., 2027. un 2028.gadam ir apstiprināti ar likumu “Par valsts budžetu 2026. gadam un budžeta ietvaru 2026., 2027. un 2028. gadam”, tai skaitā nosakot, ka Satiksmes ministrijas budžeta apakšprogrammā 31.06.00 “Dotācija zaudējumu segšanai sabiedriskā transporta pakalpojumu sniedzējiem” ir pieejams finansējums 93 787 014 euro apmērā ik gadu. Aktuālā situācija, fiskālās disciplīnas nosacījumi un politiskās diskusijas minētā likuma sagatavošanas procesā liecina, ka arī turpmāk valsts budžeta finansiālās iespējas ir un būs ierobežotas.
Piedāvātā redakcija
-
	Dace Hildebrante (FM) (Guna Federe (FM) vietā)

	5.
	MK sēdes protokollēmuma projekts
 Informatīvais ziņojums "Par nepieciešamo papildu finansējumu sabiedriskā transporta pakalpojumu sniegšanai 2026. gadā"
	Iebildums
Ievērojot, ka saskaņā ar likumu “Par valsts budžetu 2026. gadam un budžeta ietvaru 2026., 2027. un 2028. gadam” Satiksmes ministrijas budžeta apakšprogrammā 31.06.00 “Dotācija zaudējumu segšanai sabiedriskā transporta pakalpojumu sniedzējiem” ir pieejams finansējums 93 787 014 euro apmērā, kas sabiedriskā transporta pakalpojumu sniedzējiem tiek izmaksāts reizi mēnesī vai reizi ceturksnī, kā arī to, ka papildu finansējuma nepieciešamība šobrīd balstīta prognozē, uzskatām, ka MK protokollēmuma projektā ir jāparedz punkts, ar kuru paredzēt pieņemt zināšanai informāciju par 2026.gadam prognozēto papildu finansējumu 9 191 281 euro apmērā un noteikt uzdevumu Satiksmes ministrijai MK rīkojuma projektu par finansējuma piešķiršanu no budžeta programmas “Līdzekļi neparedzētiem gadījumiem” iesniegt izskatīšanai MK 2026.gada 4.ceturksnī, pamatojot pieprasījumu par nepieciešamo finansējumu, ievērojot faktiskos izpildes datus par 2026.gada pirmajiem 3 ceturkšņiem, kā arī izvērtējot Satiksmes ministrijas budžeta izpildes rādītājus citās Satiksmes ministrijas budžeta programmās, vai daļu no nepieciešamā finansējuma nav iespējams segt Satiksmes ministrijai piešķirto budžeta līdzekļu ietvaros.
Piedāvātā redakcija
-
	Dace Hildebrante (FM) (Guna Federe (FM) vietā)

	6.
	MK sēdes protokollēmuma projekts
 Informatīvais ziņojums "Par nepieciešamo papildu finansējumu sabiedriskā transporta pakalpojumu sniegšanai 2026. gadā"
	Iebildums
Lai nodrošinātu, ka prognozētā papildu finansējuma nepieciešamība 2026.gada laikā nepalielinās, lūdzam protokollēmuma projektā noteikt uzdevumu Satiksmes ministrijai sadarbībā ar VSIA “Autotransporta direkcija” nodrošināt, ka 2026.gadā netiek pieņemti lēmumi, kas paplašina sabiedriskā transporta maršruta tīklu, tādējādi neradot papildu negatīvu ietekmi jau šobrīd prognozētajam nepieciešamā finansējuma apmēram.
Piedāvātā redakcija
-
	Dace Hildebrante (FM) (Guna Federe (FM) vietā)

	7.
	MK sēdes protokollēmuma projekts
 Informatīvais ziņojums "Par nepieciešamo papildu finansējumu sabiedriskā transporta pakalpojumu sniegšanai 2026. gadā"
	Iebildums
Ievērojot ziņojumā sniegto informāciju, ka ir izvērtējama autoostu nepieciešamība teritorijās un vietās, kur pasažieru apgrozība ir ļoti zema, kā arī to, ka autoostu izvietojumu un skaitu nosaka attiecīgā pašvaldība, attiecīgi būtu diskutējams ar pašvaldībām jautājums par iespējām finansēt un uzturēt infrastruktūru, lai uzlabotu reģionālā sabiedriskā transporta pakalpojuma kvalitāti, lūdzam protokollēmuma projektu papildināt ar attiecīgu uzdevumu Satiksmes ministrija sadarbībā ar pašvaldībām uzsākt attiecīgās darbības, nosakot arī tā izpildes termiņu.
Piedāvātā redakcija
-
	Dace Hildebrante (FM) (Guna Federe (FM) vietā)

	8.
	Informatīvais ziņojums
Informatīvais ziņojums
	Priekšlikums
Aicinām pārbaudīt ziņojuma tekstā “Saskaņā ar Centrālās statistikas pārvaldes datiem, strādājošo vidējā darba samaksa (neto) pēdējā gadā laikā ir pieaugusi par 9,7 %[1] “ norādītās vērtības atbilstību atsaucei (pēc norādītās atsauces ir cita neto vērtība) un veikt attiecīgus precizējumus.

 
Piedāvātā redakcija
-
	Laura Pogule (FM)

	9.
	Informatīvais ziņojums
Informatīvais ziņojums
	Priekšlikums
Lūdzam ziņojuma 1.tabulai pievienot skaidrojumu par ailēs “Aprēķinātā zaudējumu kompensācija (dotācija) reģionālās nozīmes dotētajos pārvadājumos ar autobusiem, euro” un “Izmaksātā valsts budžeta dotācija par tekošā gada zaudējumiem reģionālās nozīmes dotētos pārvadājumos ar autobusiem, t.sk. papildu piešķirtais finansējums, euro” norādīto apmēru, ievērojot, ka šobrīd sniegtā informācija nesakrīt ar to, kas bija norādīta Satiksmes ministrijas ikgadēji virzītajos ziņojumos par nepieciešamo papildu finansējumu sabiedriskā transporta pakalpojuma sniegšanai attiecīgajā gadā.
Piedāvātā redakcija
-
	Dace Hildebrante (FM) (Guna Federe (FM) vietā)

	10.
	Informatīvais ziņojums
Informatīvais ziņojums
	Priekšlikums
Vēršam uzmanību, ka 2025.gada budžeta gads ir noslēdzies un šobrīd spēkā ir likums “Par valsts budžetu 2026. gadam un budžeta ietvaru 2026., 2027. un 2028. gadam”, attiecīgi lūdzam visā ziņojuma tekstā pārskatīt un precizēt informāciju, norādot aktuālo budžeta likumu un precizējot informāciju par 2025.gadu.
Piedāvātā redakcija
-
	Dace Hildebrante (FM) (Guna Federe (FM) vietā)

	11.
	Informatīvais ziņojums
Informatīvais ziņojums
	Priekšlikums
Ziņojuma sadaļā par Maršruta tīklu sniegta informācija, ka Jūrmalas valstspilsēta īsteno projektu, kura ietvaros piešķir Jūrmalā deklarētajiem iedzīvotājiem reģionālās nozīmes dzelzceļa maršrutā “Rīga-Tukums II” posmā “Rīga-Ķemeri” un “Ķemeri-Rīga” divus bezmaksas braucienus dienā, kas ir nodrošinājis pasažieru skaita palielināšanos attiecīgajos maršrutos. Ņemot vērā minēto, lūdzam precizēt secinājumu ziņojuma 6.lp., ka jauni pasažieri ir piesaistīti, palielinot sabiedriskā transporta pakalpojumu kvalitāti, intensitāti, un salāgojot kustības grafiku.
Papildus attiecībā uz minēto vilciena maršrutu, aicinām ziņojumā pievienot informāciju, vai prognozēs ir ņemts vērā, cik lielā mērā pasažieru plūsmu varētu pozitīvi ietekmēt situācija, ka iebraukšanai Jūrmalā ar auto no 01.01.2026. ir noteikta augstāka iebraukšanas maksa.  
Piedāvātā redakcija
-
	Dace Hildebrante (FM) (Guna Federe (FM) vietā)

	12.
	Informatīvais ziņojums
Informatīvais ziņojums
	Priekšlikums
Ņemot vērā to, ka informatīvajā ziņojumā ir norādīts, ka: “Ar pašvaldībām 2026. gadā plānota apspriest jauna iniciatīva par pasažieru apmaiņu konkrētā teritorijā un pašvaldību iespējas finansēt un uzturēt papildu infrastruktūru, lai uzlabotu reģionālā sabiedriskā transporta pakalpojuma kvalitāti un nepieļautu esošo autoostu telpu un infrastruktūras degradāciju. Vienlaikus no valsts budžeta tiktu veikti maksājumi pašvaldībām par noteiktu pakalpojumu grozu, kas nepieciešami apkalpes vietu (autoostu, mobilitātes punktu) nodrošināšanai minimālā apjomā.”, vēršam Satiksmes ministrijas uzmanību, ka valsts budžeta veikti maksājumi pašvaldībām par noteiktu pakalpojumu grozu, kas nepieciešami apkalpes vietu (autoostu, mobilitātes punktu) nodrošināšanai minimālā apjomā ir vērtējami komercdarbības atbalsta kontekstā. Ievērojot minēto, lūdzam Satiksmes ministriju informatīvo ziņojumu papildināt ar norādi, ka, šādā gadījumā, plānojot publisko līdzekļu piešķiršanu, tie tiks vērtēti saskaņā ar Komercdarbības atbalsta kontroles likuma 5. pantā noteiktajām komercdarbības atbalstu raksturojošām pazīmēm un to vienlaicīgas izpildes gadījumā tie tiks ieviesti, piemērojot atbilstošu komercdarbības atbalsta regulējumu.
 
Piedāvātā redakcija
-
	Jeļena Platace (FM)

	13.
	Informatīvais ziņojums
Informatīvais ziņojums
	Priekšlikums
Ievērojot to, ka informatīvajā ziņojumā ir ietverta informācija par papildu publiska finansējuma piešķiršanu saimnieciskās darbības veicējiem, kas nepieciešams pasākumiem saistībā ar sabiedriskā transporta pakalpojumu nodrošināšanu, lai izslēgtu potenciālus komercdarbības atbalsta riskus, lūdzam attiecībā uz minētajiem pasākumiem informatīvajā ziņojumā norādīt, ar kādu komercdarbības atbalsta regulējumu tiks nodrošināts minētā sniegtā komercdarbības atbalsta saderīgums ar Eiropas Savienības iekšējo tirgu. Informējam, ka sabiedriskā transporta pakalpojumu sniegšanas jomā Latvijā komercdarbības atbalsta saderīgums ar  Eiropas Savienības iekšējo tirgu līdz šim ticis nodrošināts, piemērojot Eiropas Parlamenta un Padomes 2007. gada 23. oktobra Regulas Nr.1370/2007  par sabiedriskā pasažieru transporta pakalpojumiem, izmantojot dzelzceļu un autoceļus, ar ko atceļ Padomes Regulu (EEK) Nr. 1191/69 un Padomes Regulu (EEK) Nr. 1107/70, nosacījumus.
 
Piedāvātā redakcija
-
	Jeļena Platace (FM)



